Az előterjesztést megtárgyalta:

Kulturális és Sport Bizottság

Pénzügyi, Gazdasági és Jogi Bizottság

A határozati javaslatot törvényességi

szempontból megvizsgáltam:

/: Dr. Gaál Róbert :/

jegyző

Előterjesztés

Szombathely Megyei Jogú Város Közgyűlésének 2012. február 23-i ülésére

Javaslat az Iseum Savariense Régészeti Műhely és Tárház Szervezeti és Működési Szabályzatának jóváhagyására

Szombathely Megyei Jogú Város Közgyűlése a 2010. augusztus 12-i ülésén a 384//2010. (VIIII.12.) Kgy. számú határozatával megalapította az Iseum Savariense Régészeti Műhely és Tárház elnevezésű intézményt.

Az Iseum Savariense 2011. novemberében megkapta a muzeális intézményként való működtetéséhez szükséges miniszteri működési engedélyt. Szombathely Megyei Jogú Város Közgyűlése az Iseum Savariense vezetőjét 2012. január 1-től 5 évre kinevezte, az intézmény szervezete kialakításra került. Előzőek miatt szükséges a jogszabályi előírásoknak és a szervezetnek megfelelő Szervezeti és Működési Szabályzat közgyűlési jóváhagyása.

Az Államháztartásról szóló 2011. évi CXCV. törvény 9. §-ában foglaltak alapján a Szervezeti és Működési Szabályzatot Közgyűlésnek kell jóváhagynia.

A hivatkozott jogszabály alapján a szervezeti és működési szabályzatnak minimálisan az alábbiakat kell tartalmaznia:

a költségvetési szerv alapításáról szóló jogszabály teljes megjelölését, ha a költségvetési szerv alapításáról jogszabály rendelkezett,

a költségvetési szerv alapító okiratának - ha azt az alapítás óta módosították, a hatályos, egységes szerkezetbe foglalt alapító okiratának - keltét, számát, az alapítás időpontját,

az ellátandó, és a szakfeladatrend szerint szakfeladat számmal és megnevezéssel besorolt alaptevékenységek, rendszeresen ellátott vállalkozási tevékenységek, valamint az alaptevékenységet szabályozó jogszabályok megjelölését,

azon gazdálkodó szervezetek részletes felsorolását, amelyek tekintetében a költségvetési szerv alapítói, tulajdonosi (tagsági, részvényesi) jogokat gyakorol,

a szervezeti felépítést és a működés rendjét, a szervezeti egységek - ezen belül a gazdasági szervezet - megnevezését, engedélyezett létszámát, feladatait, a költségvetési szerv szervezeti ábráját,

azon ügyköröket, amelyek során a szervezeti egységek vezetői a költségvetési szerv képviselőjeként járhatnak el,

a szervezeti és működési szabályzatban nevesített munkakörökhöz tartozó feladat- és hatásköröket, a hatáskörök gyakorlásának módját, a helyettesítés rendjét, az ezekhez kapcsolódó felelősségi szabályokat,

jogszabályban meghatározott kivétellel a munkáltatói jogok gyakorlásának - ideértve az átruházott munkáltatói jogokat is - rendjét, és

az irányító szerv által a a költségvetési szervhez rendelt – gazdasági szervezettel nem rendelkező - más költségvetési szervek felsorolását.

Az Iseum Savariense Régészeti Műhely és Tárház Szervezeti és Működési Szabályzata (amely az előterjesztés mellékletét képezi) a hatályos rendelkezéseknek megfelel.

Kérem a Tisztelt Közgyűlést, hogy az előterjesztést megtárgyalni, és az Iseum Savariense Régészeti Műhely és Tárház Szervezeti és Működési Szabályzatát az előterjesztés melléklete szerinti változatlan tartalommal jóváhagyni szíveskedjék.

Szombathely, 2012. február „ ”

(: Dr. Puskás Tivadar :)

HATÁROZATI JAVASLAT

…../2012. (II.23.) Kgy. számú határozat

Szombathely Megyei Jogú Város Közgyűlése az Iseum Savariense Régészeti Műhely és Tárház Szervezeti és Működési Szabályzatát az Államháztartásról szóló 2011. évi CXCV. törvény 9. §-ában foglaltak alapján az előterjesztés melléklete szerinti tartalommal jóváhagyja.

Felelős:	Dr. Puskás Tivadar polgármester

(A végrehajtás előkészítéséért:

Dr. Károlyi Ákos, az Egészségügyi és Közszolgálati Osztály vezetője)

Határidő:	azonnal